
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1629 

1 Ιουλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. ΠΟΑ. 1176/10.8.2012 (ΦΕΚ 
2462/Β'/10.09.2012) Συμπλήρωση - Τροποποίηση της 
απόφασης για την επιστροφή του Φόρου Εισοδή¬ 
ματος Φυσικών Προσώπων μέσω Τραπεζών. 1 

Εκχώρηση αρμοδιοτήτων του Ο.Π.Ε.Κ.Ε.Π.Ε. ως Ορ¬ 
γανισμού Πληρωμών στο πλαίσιο διαχείρισης του 
Ε.Γ.Τ.Α.Α. στην Ειδική Υπηρεσία Εφαρμογής Π.Α.Α. 
Ανταγωνιστικότητα του Διοικητικού Τομέα Κοι¬ 
νοτικών Πόρων και Υποδομών του Υπουργείου 
Αγροτικής Ανάπτυξης και Τροφίμων. 2 

Αριθμός προπτυχιακών και μεταπτυχιακών φοιτη¬ 
τών, υποψηφίων διδακτόρων, διδακτικού και λοι¬ 
πού προσωπικού του νέου Τμήματος «Πληροφο¬ 
ρικής και Τηλεπικοινωνιών» (στην Τρίπολη) του 
Πανεπιστημίου Πελοποννήσου, το οποίο προκύ¬ 
πτει από συγχώνευση. Εκπαιδευτική, ακαδημαϊκή 
και υπηρεσιακή κατάσταση αυτών. 3 


ΑΠΟΦΑΣΕΙ Σ 

Αριθμ. ΠΟΑ. 1146 (1) 

Τροποποίηση της υπ’ αριθμ. ΠΟΑ. 1176/10.8.2012 (ΦΕΚ 
2462/Β710.09.2012) Συμπλήρωση - Τροποποίηση της 
απόφασης για την επιστροφή του Φόρου Εισοδήμα¬ 
τος Φυσικών Προσώπων μέσω Τραπεζών. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 13 του Ν. 1947/1991 (ΦΕΚ 
70/Α71991) «Απλούστευση φορολογικών διαδικασιών και 
άλλες ρυθμίσεις». 

2. Τις διατάξεις του Ν. 2362/1995 (ΦΕΚ 247/Α71995) 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις». 

3. Τις διατάξεις του Ν.Δ. 356/1974 «Περί Κώδικος Ει- 
σπράξεως Δημοσίων Εσόδων» (ΦΕΚ 90/Α'), όπως ισχύουν. 

4. Τις διατάξεις του Π.Δ. 16/89 (ΦΕΚ 6/Α71989) «Κανο¬ 
νισμός λειτουργίας Δημοσίων Οικονομικών Υπηρεσιών 
(Δ.Ο.Υ.) και των Τοπικών Γραφείων και καθήκοντα υπαλ¬ 
λήλων αυτών». 

5. Το Π.Δ. 87/2012 (ΦΕΚ 142/Α72012) «Διορισμός Υφυ- 

πουργών». 

6. Την υπ’ αριθμ. ΥΠΟΙΚ 07927 ΕΞ/19.9.2012 απόφαση 
του Πρωθυπουργού και του Υπουργού Οικονομικών (ΦΕΚ 
2574/Β'/2012) «Ανάθεση αρμοδιοτήτων στον Υφυπουργό 
Οικονομικών Γεώργιο Μαυραγάνη». 

7. Την υπ’ αριθμ. 1106485/6220/0016/27.11.2001 απόφαση 
του Υπουργού Οικονομικών (ΦΕΚ 1685/Β72001) «Επιστρο¬ 
φή του φόρου εισοδήματος φυσικών προσώπων μέσω 
Τραπεζών και Πιστωτικών Ιδρυμάτων και ρύθμιση συ¬ 
ναφών θεμάτων», όπως ισχύει. 

8. Την ανάγκη βελτίωσης και εκσυγχρονισμού των 
διαδικασιών επιστροφής Φόρου Εισοδήματος Φυσικών 
Προσώπων. 

9. Το γεγονός ότι η παρούσα απόφαση δεν προκαλεί 
δαπάνη στον κρατικό προϋπολογισμό, αποφασίζουμε: 

I. Τα άρθρα 3 και 4 της υπ’ αριθμ. 1106485/6220/0016/ 
27.11.2001 απόφασης (ΦΕΚ 1685/Β72001), όπως ισχύει, 
αντικαθίστανται ως εξής: 

Άρθρο 3 

Με την υποβολή ηλεκτρονικά των δηλώσεων φορο¬ 
λογίας εισοδήματος φυσικών προσώπων οικονομικού 
έτους 2013 και επομένων ετών, η Γ.Γ.Π.Σ. προβαίνει στην 
διασταύρωση των δηλωθέντων ποσών με τα ηλεκτρο¬ 
νικά αρχεία που τηρούνται σε αυτή και ανάλογα με το 
αποτέλεσμα της διασταύρωσης κατατάσσει τις δηλώ¬ 
σεις σε δύο κατηγορίες, ως ακολούθως: 

Α' Κατηγορία 

Περιλαμβάνονται οι δηλώσεις για τις οποίες, μετά 
τη διασταύρωση ποσών με τα τηρούμενα ηλεκτρονικά 
αρχεία στη Γ.Γ.Π.Σ., δεν απαιτείται περαιτέρω έλεγχος 
και εκκαθαρίζονται άμεσα. Στην περίπτωση που το απο¬ 
τέλεσμα της εκκαθάρισης είναι πιστωτικό, η διαδικασία 
επιστροφής στους δικαιούχους κατηγοριοποιείται πε¬ 
ραιτέρω ως εξής: 

1. Διαδικασία για τους δικαιούχους που είναι φορο¬ 
λογικά ενήμεροι και δεν συντρέχουν οι προϋποθέσεις 
του άρθρου 83 του Ν.Δ. 356/1974 (Κ.Ε.Δ.Ε.), όπως ισχύει. 

Η Γ.Γ.Π.Σ. παράγει μαγνητικά αρχεία των ενήμερων 
δικαιούχων, σύμφωνα με το άρθρο 1 της υπ’ αριθμ. 
1032543/1540/0016/2002 απόφασης. Στη συνέχεια, με 
την ενημέρωση από τις Τράπεζες για την πίστωση των 
έντοκων λογαριασμών ή για τη μεταφορά των ποσών 
στους άτοκους μεταβατικούς λογαριασμούς με βάση 
τον Α.Φ.Μ., η Γ.Γ.Π.Σ. εκδίδει και αποστέλλει στους δι¬ 
καιούχους, μαζί με το εκκαθαριστικό σημείωμα, ενσω¬ 
ματωμένη ειδοποίηση επιστροφής φόρου εισοδήματος. 

Η ειδοποίηση αυτή θα έχει τα ακόλουθα στοιχεία: 

Το ονοματεπώνυμο του δικαιούχου. 

Τη διεύθυνση της κατοικίας του. 

Το επιστρεφόμενο ποσό. 

Τον Α.Φ.Μ. 

Τον αριθμό του λογαριασμού για όσους η επιστροφή 
θα γίνει μέσω έντοκου λογαριασμού. 

Την ημερομηνία μετά από την οποία μπορούν να κάνουν 
ανάληψη ή να εισπράξουν το επιστρεφόμενο ποσό και 

Την Τράπεζα που μπορούν να κάνουν την ανάληψη ή 
την είσπραξη σε περίπτωση μη ύπαρξης έντοκου λο¬ 
γαριασμού. 

Ο τραπεζικός λογαριασμός που θα δηλώνεται από το 
φορολογούμενο στη φορολογική δήλωση θα πιστώνεται 
μόνο μία φορά. 

2. Διαδικασία για τους δικαιούχους που δεν είναι φο¬ 
ρολογικά ενήμεροι ή συντρέχουν οι προϋποθέσεις του 
άρθρου 83 του Ν.Δ. 356/1974 (Κ.Ε.Δ.Ε.), όπως ισχύει. 


Η Γ.Γ.Π.Σ. αποστέλλει στις Δ.Ο.Υ. μαγνητικά ατομικά 
εκκαθαρισμένα Α.Φ.ΕΚ. και στους δικαιούχους εκκαθα¬ 
ριστικά σημειώματα με αντίστοιχη ενημέρωση, ότι η 
επιστροφή θα διενεργηθεί από τη Δ.Ο.Υ. Στην περίπτω¬ 
ση αυτή δεν απαιτείται η προσκόμιση στη Δ.Ο.Υ. των 
σχετικών με τη δήλωση δικαιολογητικών. 

Β' Κατηγορία 

Περιλαμβάνονται οι δηλώσεις για τις οποίες, μετά τη 
διασταύρωση των δηλωθέντων ποσών με τα τηρούμενα 
ηλεκτρονικά αρχεία στη Γ.Γ.Π.Σ., απαιτείται έλεγχος των 
πρωτότυπων δικαιολογητικών. Οι εν λόγω δηλώσεις δεν 
εκκαθαρίζονται άμεσα. 

Η Γ.Γ.Π.Σ. ενημερώνει τους υπόχρεους ότι προκειμένου 
να γίνει η εκκαθάριση της δήλωσής τους πρέπει να προ¬ 
σκομίσουν ή να αποστείλουν με συστημένη επιστολή 
εκτύπωση της υποβληθείσας δήλωσης με τα απαιτού- 
μενα πρωτότυπα δικαιολογητικά στην αρμόδια Δ.Ο.Υ. 
φορολογίας εισοδήματος εντός 15 εργάσιμων ημερών. 

Μετά την παραλαβή και τον έλεγχο των δικαιολογητι- 
κών από τη Δ.Ο.Υ., και εφόσον αυτά είναι ορθά, η Δ.Ο.Υ. 
ενημερώνει άμεσα τη Γ.Γ.Π.Σ. προκειμένου να γίνει η 
εκκαθάριση της δήλωσης. Εάν το αποτέλεσμα της εκ¬ 
καθάρισης είναι πιστωτικό και οι φορολογούμενοι είναι 
φορολογικά ενήμεροι και δεν συντρέχουν οι προϋπο¬ 
θέσεις του άρθρου 83 του Ν.Δ. 356/1974 (Κ.Ε.Δ.Ε.), όπως 
ισχύει, ακολουθείται η αναφερόμενη διαδικασία στην 
περίπτωση 1 της Α' Κατηγορίας του παρόντος άρθρου. 

Εάν το αποτέλεσμα είναι πιστωτικό και οι φορολογού¬ 
μενοι δεν είναι φορολογικά ενήμεροι ή συντρέχουν οι 
προϋποθέσεις του άρθρου 83 του Ν.Δ. 356/1974 (Κ.Ε.Δ.Ε.), 
όπως ισχύει, ακολουθείται η αναφερόμενη διαδικασία 
στην περίπτωση 2 της Α' Κατηγορίας του παρόντος 
άρθρου. 

Σε περίπτωση μη ανταπόκρισης του φορολογούμενου 
στην πρόσκληση για προσκόμιση των δικαιολογητικών 
ή μη ορθότητας των προσκομιζόμενων δικαιολογητικών 
ενημερώνεται ο φορολογούμενος ότι η υποβληθείσα 
δήλωσή του προωθείται για περαιτέρω έλεγχο. 

Άρθρο 4 

1. Για τους δικαιούχους επιστροφής φόρου εισοδή¬ 
ματος μέσω τραπεζών της Α' και Β' Κατηγορίας του 
άρθρου 3 της παρούσας απόφασης, η Γ.Γ.Π.Σ. τηρεί 
κεντρικά στο Πληροφοριακό Σύστημα Φορολογίας Ει¬ 
σοδήματος Φυσικών Προσώπων αρχείο για κάθε Δ.Ο.Υ. 
το οποίο εμφανίζει τα απαραίτητα στοιχεία των φορο- 
λογουμένων, το επιστρεφόμενο ποσό, την ημερομηνία 
πίστωσης του έντοκου ή άτοκου λογαριασμού από τις 
Τράπεζες, καθώς επίσης την Τράπεζα όπου θα γίνει η 
ανάληψη ή η πληρωμή. Το αρχείο δύναται να εκτυπωθεί 
όποτε αυτό κριθεί αναγκαίο από κάθε Δ.Ο.Υ. 

Η παράγραφος 2 ως είχε καταργείται και η παράγρα¬ 
φος 3 αναριθμείται σε παράγραφο 2 και τροποποιείται 
ως εξής: 

2. Για τους δικαιούχους επιστροφής φόρου εισοδή¬ 
ματος της Α' και Β' Κατηγορίας του άρθρου 3 της 
παρούσας απόφασης, για τους οποίους η Γ.Γ.Π.Σ. απο¬ 
στέλλει στις Δ.Ο.Υ. μαγνητικά εκκαθαρισμένα Α.Φ.ΕΚ., 
θα ακολουθείται η παρακάτω διαδικασία: 

Το Γραφείο Επιστροφών εκτυπώνει την κατάσταση 
παραληφθέντων Α.Φ.ΕΚ. από Φόρο Εισοδήματος. Στη 
συνέχεια προβαίνει στους απαραίτητους ελέγχους 
μέσω του συστήματος (έκδοση Α.Φ.Ε.) σχετικά με τα 
αίτια που η επιστροφή του δικαιούχου συμπεριελήφθη 

σε Α.Φ.ΕΚ. (π.χ. οφειλέτης Δημοσίου, μη υποβολή δήλω¬ 
σης Φ.Ε., Φ.Π.Α. κ.λπ.). Στις περιπτώσεις οφειλών προς το 
Δημόσιο διενεργούνται οι απαραίτητοι συμψηφισμοί και, 
εάν απομένει ποσό για επιστροφή, αυτό επιστρέφεται 
στο φορολογούμενο από τη Δ.Ο.Υ. κατόπιν ελέγχου της 
τήρησης των προϋποθέσεων χορήγησης αποδεικτικού 
ενημερότητας της υπ’ αριθμ. ΠΟΑ. 1223/1999, όπως ισχύει. 

Η παράγραφος 4 αναριθμείται σε παράγραφο 3 και 
τροποποιείται ως εξής: 

3. Λάθη που θα διαπιστωθούν στο αρχείο επιστροφών 
μέσω τραπεζών όπου περιλαμβάνονται μη δικαιούχοι 
επιστροφών θα τακτοποιούνται ως εξής: 

Ειδοποιείται άμεσα το γραφείο της Διεύθυνσης Πο¬ 
λιτικής Εισπράξεων που εδρεύει στη Γ.Γ.Π.Σ., το οποίο 
στη συνέχεια, μέσω της κεντρικής εφαρμογής του φό¬ 
ρου εισοδήματος φυσικών προσώπων και εφόσον δεν 
έχει εισπραχθεί από το φορολογούμενο, αποσύρει το 
προς επιστροφή ποσό από την Τράπεζα και το συμπε¬ 
ριλαμβάνει σε μαγνητικό Α.Φ.ΕΚ. επιστροφής το οποίο 
αποστέλλεται στη Δ.Ο.Υ. 

Στην περίπτωση αυτή αν το ποσό που αποσύρθηκε 
αφορά οφειλή προς το Δημόσιο, τότε δεν απαιτείται 
υποβολή τροποποιητικής δήλωσης, αλλά θα εξοφλείται 
το μαγνητικό Α.Φ.ΕΚ. που έχει αποσταλεί κεντρικά με 
συμψηφισμό του επιστρεπτέου ποσού από τη Δ.Ο.Υ. 

Αν το ποσό που αποσύρθηκε αφορά λάθη εκκαθάρι¬ 
σης, θα γίνεται ορθή εκκαθάριση στη Δ.Ο.Υ., οίκοθεν 
από το αρμόδιο Τμήμα Εισοδήματος, η οποία θα εκκα¬ 
θαρίζεται τοπικά μέσω συστήματος και στη συνέχεια 
εφόσον έχει αποσταλεί κεντρικά μαγνητικό Α.Φ.ΕΚ. αυτό 
θα εξοφλείται από τη Δ.Ο.Υ. 

Η παράγραφος 5 αναριθμείται σε παράγραφο 4 και 
τροποποιείται ως εξής: 

4. Η Γ.Γ.Π.Σ. στο τέλος κάθε χρόνου θα αποστέλλει 
στις Δ.Ο.Υ. μαγνητικό ΑΦΕΚ για τις ανεξόφλητες επι¬ 
στροφές, προκειμένου να γίνει η επιστροφή ή ο συμ¬ 
ψηφισμός, όπου απαιτείται, των σχετικών ποσών στους 
δικαιούχους. Για τις πραγματοποιηθείσες επιστροφές 
μέσω Τραπεζών θα ενημερώνει το Πληροφορικό Σύστη¬ 
μα Φορολογίας Εισοδήματος Φυσικών Προσώπων των 
Δ.Ο.Υ. με τα στοιχεία εξόφλησης αυτών. 

II. Το άρθρο 7 της υπ’ αριθμ. 1106485/6220/0016/27.11.2001 
απόφασης (ΦΕΚ 1685/Β'/2001) καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 
-♦- 

Αριθμ. 639/62508 (2) 

Εκχώρηση αρμοδιοτήτων του Ο.Π.Ε.Κ.Ε.Π.Ε. ως Ορ¬ 
γανισμού Πληρωμών στο πλαίσιο διαχείρισης του 
Ε.Γ.Τ.Α.Α. στην Ειδική Υπηρεσία Εφαρμογής Π.Α.Α. 
Ανταγωνιστικότητα του Διοικητικού Τομέα Κοινοτι¬ 
κών Πόρων και Υποδομών του Υπουργείου Αγροτι¬ 
κής Ανάπτυξης και Τροφίμων. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 14 του Ν. 2637/1998 (ΦΕΚ 200/Α'), 
όπως τροποποιήθηκε με την παρ. 18 του άρθρου 4 
του Ν. 2732/1999 (ΦΕΚ 154/Α'), αντικαταστάθηκε με την 


παρ. 2 του άρθρου 24 του Ν. 2945/2001 (ΦΕΚ 223/Α') 
και τροποποιήθηκε με την παρ. 4 του άρθρου 15 του 
Ν. 3399/2005 (ΦΕΚ 255/Α') και την παρ. 1 του άρθρου 3 
του Ν. 3508/2006 (ΦΕΚ 249/Α'). 

β) Της παρ. 3 του άρθρου 22 του Ν. 992/1979 (ΦΕΚ 
280/Α'). 

γ) Του Ν. 3614/2007 (ΦΕΚ 267/Α'), «Διαχείριση, έλεγ¬ 
χος και εφαρμογή αναπτυξιακών παρεμβάσεων για την 
προγραμματική περίοδο 2007 - 2013», όπως ισχύει και 
ειδικότερα του άρθρου 36. 

δ) Του Ν. 3840/2010 (ΦΕΚ 53/Α'), «Αποκέντρωση, απλο¬ 
ποίηση και ενίσχυση της αποτελεσματικότητας των δι¬ 
αδικασιών του Εθνικού Στρατηγικού Πλαισίου Αναφοράς 
(ΕΣΠΑ) 2007-2013 και άλλες διατάξεις» και ειδικότερα 
της παρ. 13 του άρθρου 7. 

ε) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κωδικοποι- 
ήθηκε με το άρθρο πρώτο του Π.Δ. 63/2005 (ΦΕΚ 98/Α'). 

2. Την υπ’ αριθμ. 37501/4.3.2009 (ΦΕΚ 485/Β') κοινή 
απόφαση των Υπουργών Οικονομίας και Οικονομικών 
και Αγροτικής Ανάπτυξης και Τροφίμων «Για τη μετα¬ 
φορά της Δημόσιας Δαπάνης στον Ο.Π.Ε.Κ.Ε.Π.Ε. για την 
πληρωμή των μέτρων του Π.Α.Α. και Ε.Π.Α.Λ. 2007-2013». 

3. Την υπ’ αριθμ. 324005/9.9.2008 (ΦΕΚ 1886/Β') κοινή 
απόφαση των Υπουργών Εσωτερικών, Οικονομίας και 
Οικονομικών και Αγροτικής Ανάπτυξης και Τροφίμων 
«Αναδιάρθρωση, αρμοδιότητες και κατανομή προσωπικού 
Ειδικών Υπηρεσιών του Υπουργείου Αγροτικής Ανάπτυ¬ 
ξης και Τροφίμων για το πρόγραμμα της Αγροτικής Ανά¬ 
πτυξης της Ελλάδας 2007-2013», όπως ισχύει κάθε φορά. 

4. Την υπ’ αριθμ. 327739/11.10.2007 (ΦΕΚ 2038/Β') από¬ 
φαση του Υπουργού Αγροτικής Ανάπτυξης και Τροφίμων 
«Διαπίστευση του Οργανισμού Πληρωμών και Ελέγχου 
Κοινοτικών Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.) - Ν.Π.Ι.Δ. ως Οργανισμού Πληρωμών για τις 
δαπάνες των γεωργικών ταμείων (Ε.Γ.Τ.Ε. και Ε.Γ.Τ.Α.Α.)». 

5. Την υπ’ αριθμ. 5021/9.4.2012 (ΦΕΚ 1170/Β') κοινή 
υπουργική απόφαση «Καθορισμός διαδικασίας ένταξης 
επενδυτικών σχεδίων στο μέτρο 123Β “Αύξηση της αξί¬ 
ας των δασοκομικών προϊόντων” του Προγράμματος 
Αγροτικής Ανάπτυξης (Π.Α.Α.) Αλέξανδρος Μπαλτατζής 
για την περίοδο 2007-2013, καθώς και της διαδικασίας 
καταβολής των ενισχύσεων στους δικαιούχους». 

6. Την υπ’ αριθμ. 2049/20.4.2011 (ΦΕΚ 1183/Β') απόφα¬ 
ση του Υπουργού Αγροτικής Ανάπτυξης και Τροφίμων 
«Τροποποίηση και κωδικοποίηση του Συστήματος Δια¬ 
χείρισης και Ελέγχου του Προγράμματος Αγροτική Ανά¬ 
πτυξη της Ελλάδας 2007-2013», όπως ισχύει κάθε φορά. 

7. Την υπ’ αριθμ. Ε(2007)6015/29.11.2007 απόφαση της 
Επιτροπής με την οποία εγκρίνεται Πρόγραμμα Αγροτι¬ 
κής Ανάπτυξης της Ελλάδας για την περίοδο προγραμ¬ 
ματισμού 2007-2013 (ΟΟΙ Νο 007ΘΒ06ΒΡ0001), όπως 
ισχύει κάθε φορά. 

8. Τον υπ’ αριθμ. 1290/2005 Κανονισμό του Συμβουλίου 
«Για τη χρηματοδότηση της κοινής γεωργικής πολιτι¬ 
κής», όπως ισχύει κάθε φορά και συγκεκριμένα την παρ. 
1 του άρθρου 6, αυτού. 

9. Τον υπ’ αριθμ. 885/2006 Κανονισμό της Επιτροπής 
«Για τη θέσπιση λεπτομερών κανόνων εφαρμογής του 
υπ’ αριθμ. 1290/2005 Κανονισμού του Συμβουλίου σχε¬ 
τικά με τη διαπίστευση των οργανισμών πληρωμών και 
άλλων οργανισμών και την εκκαθάριση των λογαρια¬ 
σμών του Ε.Γ.Τ.Ε. και του Ε.Γ.Τ.Α.Α.», όπως ισχύει κάθε 
φορά και ιδιαίτερα το Παράρτημα I αυτού. 

10. Τον υπ’ αριθμ. 1320/2006 Κανονισμό της Επιτροπής 
«Για τη θέσπιση μεταβατικών κανόνων όσον αφορά τη 
στήριξη της αγροτικής ανάπτυξης που προβλέπεται από 
τον υπ’ αριθμ. (ΕΚ) 1698/2005 Κανονισμό του Συμβουλίου». 

11. Τον Κανονισμό Οργανωτικής Διάρθρωσης και Λει¬ 
τουργίας των Υπηρεσιών του Οργανισμού Πληρωμών 
και Ελέγχου Κοινοτικών Ενισχύσεων Προσανατολισμού 
και Εγγυήσεων (Ο.Π.Ε.Κ.Ε.Π.Ε.) - Ν.Π.Ι.Δ., που εγκρίθηκε 
με την υπ’ αριθμ. 132537/21.4.2011 (ΦΕΚ 684/Β') κοινή από¬ 
φαση των Υπουργών Εσωτερικών, Αποκέντρωσης και 
Ηλεκτρονικής Διακυβέρνησης, Οικονομικών και Αγροτι¬ 
κής Ανάπτυξης και Τροφίμων, όπως ισχύει κάθε φορά. 

12. Το υπ’ αριθμ. 61829/23.5.2013 έγγραφο του Οργα¬ 
νισμού Πληρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων (Ο.Π.Ε.Κ.Ε.Π.Ε.)-Ν.Π.Ι.Δ. 

13. Το γεγονός ότι από τις διατάξεις της απόφασης 
αυτής δεν προκαλείται πρόσθετη δαπάνη σε βάρος 
του προϋπολογισμού του Ο.Π.Ε.Κ.Ε.Π.Ε. και του κρατικού 
προϋπολογισμού, αποφασίζουμε: 

Άρθρο 1 

Φορείς στους οποίους εκχωρούνται αρμοδιότητες 

Ο Ο.Π.Ε.Κ.Ε.Π.Ε. ως διαπιστευμένος Οργανισμός Πλη¬ 
ρωμών του Ε.Γ.Τ.Α.Α. με βάση το άρθρο 6 παρ. 1 του 
Κανονισμού (ΕΚ) 1290/2005 του Συμβουλίου, το Παράρ¬ 
τημα I κεφάλαιο 1 παρ. Γ του Κανονισμού (ΕΚ) 885/2006 
της Επιτροπής και το άρθρο 36 παρ. 1 του Ν. 3614/2007, 
εκχωρεί μέρος των καθηκόντων που αναφέρονται στο 
άρθρο 6 παρ. 1 του Κανονισμού (ΕΚ) 1290/2005, στα πλαί¬ 
σια των Μέτρων του Προγράμματος Αγροτικής Ανά¬ 
πτυξης της Ελλάδας 2007-2013, στην Ειδική Υπηρεσία 
Εφαρμογής Π.Α.Α. Ανταγωνιστικότητα του Διοικητικού 
Τομέα Κοινοτικών Πόρων και Υποδομών του Υπουργείου 
Αγροτικής Ανάπτυξης και Τροφίμων. 

Αρθρο 2 

Αντικείμενο της εκχώρησης 

Η Ειδική Υπηρεσία Εφαρμογής Π.Α.Α. Ανταγωνιστι¬ 
κότητα του Διοικητικού Τομέα Κοινοτικών Πόρων και 
Υποδομών του Υπουργείου Αγροτικής Ανάπτυξης και 
Τροφίμων αναλαμβάνει τον έλεγχο και την έγκριση 
(αναγνώριση και εκκαθάριση) των πληρωμών για την 
χρηματοδότηση των δικαιούχων στο πλαίσιο του Μέ¬ 
τρου 123Β «Αύξηση της αξίας των δασοκομικών προϊ¬ 
όντων». 

Άρθρο 3 

Υποχρεώσεις του φορέα 
στον οποίο εκχωρούνται αρμοδιότητες 

Η Ειδική Υπηρεσία Εφαρμογής Π.Α.Α. Ανταγωνιστι¬ 
κότητα του Διοικητικού Τομέα Κοινοτικών Πόρων και 
Υποδομών του Υπουργείου Αγροτικής Ανάπτυξης και 
Τροφίμων, συνεργάζεται με τον Ο.Π.Ε.Κ.Ε.Π.Ε. για την 
εξειδίκευση εργαλείων και προτύπων που απαιτούνται 
για την άσκηση των αρμοδιοτήτων τους και παρέχει 
επαρκή εχέγγυο ότι: 

1. Η επιλεξιμότητα των αιτήσεων πληρωμών, η διαδι¬ 
κασία χορήγησης των ενισχύσεων, καθώς και η συμφω¬ 
νία τους προς τους ενωσιακούς κανόνες πριν από την 
έγκριση της πληρωμής ελέγχονται. 

2. Διενεργούνται οι έλεγχοι που προβλέπονται από 
την εθνική και ενωσιακή νομοθεσία. 


3. Τα απαιτούμενα έγγραφα υποβάλλονται εντός των 
προθεσμιών και με τη μορφή που προβλέπονται από 
τους εθνικούς και ενωσιακούς κανόνες. 

4. Τα έγγραφα είναι προσπελάσιμα και διατηρούνται 
με τρόπο που διασφαλίζει την πληρότητα, την εγκυρό- 
τητα και την αναγνωσιμότητά τους διαχρονικώς, συ¬ 
μπεριλαμβανομένων των ηλεκτρονικών εγγράφων υπό 
την έννοια των κοινοτικών κανόνων. 

5. Καταχωρεί όλα τα απαραίτητα στοιχεία σύμφωνα 
με τις εθνικές και κοινοτικές διατάξεις στο Ολοκλη¬ 
ρωμένο Πληροφοριακό Σύστημα Αγροτικής Ανάπτυξης 
(Ο.Π.Σ.Α.Α.). 

6. Αποδέχεται τους ελέγχους από τον Ο.Π.Ε.Κ.Ε.Π.Ε. 
και παρέχει σε αυτόν όλα τα απαραίτητα στοιχεία προ- 
κειμένου να επιβεβαιωθεί η ορθή τήρηση των αρμοδιο¬ 
τήτων που της έχει εκχωρηθεί. 

7. Αποδέχεται τους ελέγχους του οργανισμού πιστο¬ 
ποίησης, για τον έλεγχο των λογαριασμών ως προς το 
αληθές, την πληρότητα και την ακρίβεια σύμφωνα με το 
άρθρο 7 του Καν. (ΕΚ) 1290/2005 και το άρθρο 5 του Καν. 
(ΕΚ) 885/2006, καθώς και όλους τους προβλεπόμενους 
από το Σύστημα Διαχείρισης και Ελέγχου ελέγχους. 

8. Διασφαλίζει την άμεση πρόσβαση των υπηρεσιών 
εποπτείας του Ο.Π.Ε.Κ.Ε.Π.Ε. στα έγγραφα και στις δια¬ 
δικασίες που τηρεί η Ειδική Υπηρεσία Εφαρμογής ΠΑΑ 
Ανταγωνιστικότητα του Διοικητικού Τομέα Κοινοτικών 
Πόρων και Υποδομών του Υπουργείου Αγροτικής Ανά¬ 
πτυξης και Τροφίμων. 

9. Όλες οι λεπτομέρειες που αφορούν τις υποχρε¬ 
ώσεις, την οργανωτική δομή, τις αρμοδιότητες, τους 
ελέγχους, την επικοινωνία, την ασφάλεια των συστη¬ 
μάτων πληροφορικής, των δραστηριοτήτων εσωτερικού 
ελέγχου και τις διαδικασίες πληρωμής, θα περιγραφούν 
και θα οριστούν στη σύμβαση διασφάλισης επιπέδου 
ποιότητας υπηρεσιών, που θα υπογράφει μεταξύ του 
Ο.Π.Ε.Κ.Ε.Π.Ε. και της Ειδικής Υπηρεσίας Εφαρμογής ΠΑΑ 
Ανταγωνιστικότητα του Διοικητικού Τομέα Κοινοτικών 
Πόρων και Υποδομών του Υπουργείου Αγροτικής Ανά¬ 
πτυξης και Τροφίμων. 

Αρθρο 4 

Υποχρεώσεις του Οργανισμού Πληρωμών 

(Ο.Π.Ε.Κ.Ε.Π.Ε.) 

Ο Ο.Π.Ε.Κ.Ε.Π.Ε.: 

1. Συντονίζει και εποπτεύει την άσκηση των εκχωρηθέ- 
ντων αρμοδιοτήτων στην Ειδική Υπηρεσία Εφαρμογής 
Π.Α.Α. Ανταγωνιστικότητα του Διοικητικού Τομέα Κοινο¬ 
τικών Πόρων και Υποδομών του Υπουργείου Αγροτικής 
Ανάπτυξης και Τροφίμων και έχει την τελική ευθύνη ένα¬ 
ντι της Ευρωπαϊκής Επιτροπής για την νομιμότητα και 
κανονικότητα των πληρωμών και της προστασίας των 
οικονομικών συμφερόντων της Κοινότητας στα πλαίσια 
της χρηστής δημοσιονομικής διαχείρισης. 

2. Παρακολουθεί την εκτέλεση των αρμοδιοτήτων 
της Ειδικής Υπηρεσίας Εφαρμογής Π.Α.Α. Ανταγωνιστι¬ 
κότητα του Διοικητικού Τομέα Κοινοτικών Πόρων και 
Υποδομών του Υπουργείου Αγροτικής Ανάπτυξης και 
Τροφίμων, σε σχέση με τα καθήκοντα που της εκχω¬ 
ρούνται σύμφωνα με τα άρθρα 2 και 3 της απόφασης 
αυτής, ώστε να βεβαιώνεται ότι αυτά εκτελούνται σύμ¬ 
φωνα με τα κριτήρια διαπίστευσης του Ο.Π.Ε.Κ.Ε.Π.Ε. 

ως Οργανισμού Πληρωμών (Παράρτημα I του υπ’ αριθμ. 
885/2006 Κανονισμού της Επιτροπής) και την αρχή της 
χρηστής δημοσιονομικής διαχείρισης. 

3. Παρέχει στην Ειδική Υπηρεσία Εφαρμογής Π.Α.Α. 
Ανταγωνιστικότητα του Διοικητικού Τομέα Κοινοτικών 
Πόρων και Υποδομών του Υπουργείου Αγροτικής Ανά¬ 
πτυξης και Τροφίμων πρόσβαση σε εφαρμογές λογι¬ 
σμικού και συστήματα για την απρόσκοπτη υλοποίηση 
των καθηκόντων που εκχωρεί σύμφωνα με τα άρθρα 2 
και 3 της απόφασης αυτής. 

4. Πραγματοποιεί ελέγχους εποπτείας στην Ειδική 
Υπηρεσία Εφαρμογής Π.Α.Α. Ανταγωνιστικότητα του 
Διοικητικού Τομέα Κοινοτικών Πόρων και Υποδομών 
του Υπουργείου Αγροτικής Ανάπτυξης και Τροφίμων. 

Άρθρο 6 
Έναρξη ισχύος 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 2013 

Ο ΥΠΟΥΡΓΟΣ 

ΑΘΑΝΑΣΙΟΣ ΤΣΑΥΤΑΡΗΣ 
-♦- 

Αριθμ. 3041 (3) 

Αριθμός προπτυχιακών και μεταπτυχιακών φοιτητών, 
υποψηφίων διδακτόρων, διδακτικού και λοιπού προ¬ 
σωπικού του νέου Τμήματος «Πληροφορικής και Τη¬ 
λεπικοινωνιών» (στην Τρίπολη) του Πανεπιστημίου 
Πελοποννήσου, το οποίο προκύπτει από συγχώνευ¬ 
ση. Εκπαιδευτική, ακαδημαϊκή και υπηρεσιακή κατά¬ 
σταση αυτών. 

Ο ΑΝΤΙΚΑΤΑΣΤΑΤΗΣ ΠΡΥΤΑΝΗ 
ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ 

Έχοντας υπόψη: 

1. Την υπ’ αριθμ Φ.120.61/2/2622/Β2/13.1.2010 πράξη 
της Υπουργού Παιδείας, Δια Βίου Μάθησης και Θρη¬ 
σκευμάτων με την οποία διαπιστώνεται η εκλογή του 
Καθηγητή Θεόδωρου Π. Παπαθεοδώρου ως Πρύτανη 
του Πανεπιστημίου Πελοποννήσου, η εκλογή των Ανα¬ 
πληρωτών Καθηγητών Κωνσταντίνου Γεωργιάδη, Κων¬ 
σταντίνου Μασσέλου και Γεωργίου Φωτόπουλου ως 
Αντιπρυτάνεις του Πανεπιστημίου Πελοποννήσου (ΦΕΚ 
13/ΥΟΔΔ/20.1.2010 και όπως αυτό διορθώθηκε στο ΦΕΚ 
44/ΥΟΔΔ/9.2.2010). 

2. Την υπ’ αριθμ. 1/4.9.2012 απόφαση της Συγκλήτου 
(31η συνεδρίαση) «Ορισμός αντικαταστάτη του Πρύτανη 


μετά την από 29.8.2012 υποβολή παραίτησης του Καθη¬ 
γητή Θεόδωρου Π. Παπαθεοδώρου». 

3. Την υπ’ αριθμ. 1/5.4.2013 απόφαση του Συμβουλίου (1η 
συνεδρίαση) του Πανεπιστημίου Πελοποννήσου «Εγκρι¬ 
ση της υπ’ αριθμ. 698/11.2.2013 απόφασης του αντικατα¬ 
στάτη Πρύτανη του Πανεπιστημίου Πελοποννήσου, περί 
ορισμού Αναπληρωτών Πρύτανη, περί μεταβίβασης σε 
αυτούς συγκεκριμένων αρμοδιοτήτων, περί καθορισμού 
της σειράς αναπλήρωσης του αντικαταστάτη Πρύτανη 
και περί ορισμού αρμοδιοτήτων τις οποίες διατηρεί ο 
αντικαταστάτης Πρύτανη» (ΦΕΚ 1397/Β77.6.2013). 

4. Τις διατάξεις του άρθρου 1 παρ. 8 του Π.Δ. 70 (ΦΕΚ 
119/Α728.5.2013). 

5. Το υπ’ αριθμ. 734/12.6.2013 έγγραφο του Προέδρου 
του Τμήματος Επιστήμης και Τεχνολογίας Τηλεπικοι¬ 
νωνιών. 

6. Το υπ’ αριθμ. 602/11.6.2013 έγγραφο του Προέδρου 
του Τμήματος Επιστήμης και Τεχνολογίας Υπολογιστών. 

7. Το υπ’ αριθμ. 2988/17.6.2013 έγγραφο της Διεύθυνσης 
Προσωπικού του Πανεπιστημίου Πελοποννήσου. 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη, αποφασίζει: 

Διαπιστώνει ότι το νέο Τμήμα «Πληροφορικής και 
Τηλεπικοινωνιών» (με έδρα την Τρίπολη) του Πανεπι¬ 
στημίου Πελοποννήσου, το οποίο προκύπτει από τη 
συγχώνευση των Τμημάτων «Επιστήμης και Τεχνολογί¬ 
ας Τηλεπικοινωνιών» και «Επιστήμης και Τεχνολογίας 
Υπολογιστών» διαθέτει: 

• Αριθμό προπτυχιακών φοιτητών: Χίλιους εβδομήντα 
τέσσερεις (1.074) 

• Αριθμό μεταπτυχιακών φοιτητών: Πενήντα πέντε (55) 

• Αριθμό υποψηφίων διδακτόρων: Πενήντα πέντε (55) 

• Αριθμό μελών Δ.Ε.Π.: Είκοσι πέντε (25) 

Βαθμίδα Καθηγητή: Τέσσερεις (4) 

Βαθμίδα Αναπληρωτή Καθηγητή: Εννέα (9) 

Βαθμίδα Επίκουρου Καθηγητή: Δέκα (10) εκ των οποί¬ 
ων πέντε (5) μόνιμοι 

Βαθμίδα Λέκτορα: Δύο (2) 

• Αριθμό μελών Ε.Ε.ΔΙ.Π. κλάδου II: Εννέα (9) 

Πέντε (5) κατηγορίας Π.Ε. με διδακτορικό και βαθμό Δ' 

Τρία (3) κατηγορίας Π.Ε. και βαθμού Δ' 

Ένα (1) κατηγορίας Τ.Ε. με διδακτορικό και βαθμό Γ' 

• Αριθμό μελών Ε.Τ.Ε.Π.: Δύο (2) 

Δύο (2) κατηγορίας Τ.Ε. και βαθμό Γ' 

Η πράξη αυτή να δημοσιευθεί στην Εφημερίδα της 
Κυβερνήσεως. 

Τρίπολη, 19 Ιουνίου 2013 

Ο Αντικαταστάτης Πρύτανη 
ΚΩΝΣΤΑΝΤΙΝΟΣ ΜΑΣΣΕΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^τ) 


Ηλεκτρονική Διεύθυνση: ήί1ρ://νννννν.βί.9Γ - β-πιαΜ: ννβόπΐ3δίβΓ.βί@6ΐ.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*02016290107 130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































